Onsdag formiddag blev isbjørneungen i Aalborg Zoo kønsbestemt. Dyrlægen fandt frem til, at det med 99 procents sikkerhed er en han. Isbjørneungen er ca. to måneder gammel, men har ikke kunnet kønsbestemmes før nu, fordi den hele tiden har ligget tryg hos dens mor. Isbjørnemoderen, der hedder Victoria, blev onsdag lokket ud af hulen, så dyrlæge og dyrepasser for første gang kunne nærme sig ungen. For at være helt sikker på isbjørnens køn, blev den også DNA-testet. Isbjørnen blev også vejet, og den vejer ca. 9-10 kg. Så snart isbjørneungens køn er helt fastslået, skal den navngives. Det bliver TV2/Vejrets seere og Aalborg Zoos gæster, der skal bestemme dens navn. Det skriver vejret.tv2.dk.
Den lille nye isbjørn i Aalborg Zoo er en han. Det er næsten helt sikkert.